John Carew

John Alieu Carew (født 5. september 1979 i Lørenskog) er en norsk skuespiller og tidligere fotballspiller.

Som fotballspiller spilte han for Lørenskog, Vålerenga, Rosenborg, Valencia, Roma, Beşiktaş, Lyon, Aston Villa og Stoke City før han avsluttet karrieren i den engelske klubben West Ham i mai 2012.

Etter at han la opp som fotballspiller bygget han etter hvert opp en ny karriere som skuespiller. Han har fått særlig ros for å ha spilt en av de sentrale rollene i dramaserien Heimebane, som gikk i to sesonger på NRK. I 2022 spilte han rollen som Benny Fransen i den nye Olsenbanden-filmen regissert av Hallvard Bræin, Olsenbanden – Siste skrik!.

Karriere

Klubblag

Olympique Lyonnais 
Carew ble 7. januar 2006 gitt Kniksenprisen for sine prestasjoner i 2005 som spiller i den franske fotballklubben Olympique lyonnais.

Aston Villa 
Milan Baros byttet med Carew og gikk da til Carews gamle klubb Olympique lyonnais. 

I et intervju med VG 11. august 2007 fortalte den norske landslagsspissen at han ikke ønsket eller klarte å være fullstendig oppslukt av fotball. «Det er grenser for hvor proff jeg gidder å være», sa han til avisen. Carew hevdet også at «hadde jeg terpet like mye og vært så proff som Ole Gunnar, så hadde jeg vært verdens beste spiss.»

John Carew lå i 2009 an til å bli første norske fotballspilleren som fikk et stadion oppkalt etter seg. Moderklubben Lørenskog planla på det tidspunket å bygge «John Carew Arena».

Landslagsspill 
Carew debuterte på det norske  den 18. november 1998, i en privatlandskamp mot Egypt. Resultatet i kampen ble uavgjort 1–1. Carew ble med denne kampen den første fargede spilleren på det norske landslaget. I perioder nektet han å spille på landslaget, og spesielt etter en episode i Drammen der han utøvde vold mot medspiller John Arne Riise etter en trening.

Carew spilte 91 A-landskamper, og scoret 24 mål for Norge. Fra før hadde han 37 kamper på aldersbestemte landslag.

Landslagsmål for Norge

Meritter 

 91 A-landskamper/24 mål (Debut i 1998).

Lørenskog Idrettsforening
 1993 – Norway Cup 

Vålerenga
 1997 – Cupvinner 

Rosenborg
 1999 – Vinner av Tippeligaen 1999 
 1999 – Cupvinner
 1999 – gruppevinner i mesterligaen 1999/2000

Valencia
 2002 – Vinner av La Liga

Lyon
 2006 – Vinner av Ligue 1

Aston Villa
 Hat-trick, 2007/2008-sesongen

Personlige utmerkelser
 2005 – Vinner av Kniksenprisen som Årets Kniksen
 2007 – Vinner av Kniksenprisen som Årets Kniksen
 2007 – Vinner av hederstittelen «Årets lagspiller 2007» på Idrettsgallaen 2007

Filmografi

Filmer
 2015 – Høvdinger
 2014 – Dead of Winter
 2022 – Olsenbanden – Siste skrik!

TV-serier
 2018 – 2019 Heimebane

Familie 
Carews far er fra Gambia, mens hans mor er norsk og kommer fra Heidal i Gudbrandsdalen. John Carew er konfirmert og døpt i Heidal. Elisabeth Carew er hans lillesøster.

Referanser

Eksterne lenker 
 
Fotball
 
Film
 

Norske fotballspillere
Norske landslagsspillere i fotball for herrer
Norske skuespillere
Spillere i Fotball-EM 2000
Fotballspillere for Lørenskog IF
Fotballspillere for Vålerenga Fotball
Fotballspillere for Rosenborg BK
Fotballspillere for Valencia CF
Fotballspillere for AS Roma
Fotballspillere for Beşiktaş JK
Fotballspillere for Olympique Lyon
Fotballspillere for Aston Villa FC
Fotballspillere for Stoke City FC
Fotballspillere for West Ham United FC
Norske fotballspillere i Italia
Norske fotballspillere i England
Norske fotballspillere i Spania
Norske fotballspillere i Tyrkia
Norske fotballspillere i Frankrike
Vinnere av Kniksenprisen
Vinnere av Karolineprisen
Personer fra Lørenskog kommune
Nordmenn av gambisk opphav